2. Püsiva tegevuskoha ülddefinitsioon sisaldab kolme olulist elementi.  *On olemas koht.  Selliseks kohaks võib olla näiteks kontor (enda või mõne teise ühingu oma), tehas, töökoda, seadmed, teatud juhtudel serverid jne.  * See koht on kindel.  Kindla koha all mõistetakse igasugust kohta, millel on teatud geograafiline püsivuse aste.  * Ettevõtja äritegevus  toimub selle koha kaudu.  Ettevõtja äritegevus toimub selle konkreetse koha kaudu, aga ettevõtja äritegevus ei pea toimuma füüsiliselt seal kohas. Piisab sellest, kui see toimub selle koha kaudu või on selle kohaga seotud.